حبیب تنویر

حبیب تنویر :: پیدائش 1 ستمبر 1923ء، ہندی فلموں کے اداکار، ڈراما نگار اور تھیٹر ڈائریکٹر، جنھوں نے راہی، فٹ پاتھ، چرن داس چور، گاندھی، یہ وہ منزل تو نہیں، ہیرو ہیرا لال، پر ہار، منگل پانڈے اور بلیک اینڈ وہائٹ نامی فلموں میں کام کیا۔ ۔

اردو- ہندی کے ڈراما نگار اور تھئیٹر ڈائریکٹر۔حبیب تنویر 1 ستمبر 1923ء کو وسطی ہندوستان کے شہر رائے پور میں پیدا ہوئے اور اپنے کرئیر کا آغاز صحافت سے کیا۔ موسیقی اور شاعری سے بھی شغف رہا

 مشہور ڈرامے 

بیب تنویر کی مشہور ترین تخلیقات میں آگرہ بازار( 1954) اور چرنداس چور(1975) شامل ہیں۔ انھوں نے 1959 میں نیا تھئیٹر کے نام سے ایک ڈراما کمپنی قائم کی۔ 1972 میں راجیہ سبھا کے رکن بنائے گئے۔

 نیا انداز 

اس کے علاوہ وہ ملک کے اعلی اعزازات سے بھی نوازے گئے لیکن شاید انھیں سب سے زیادہ یاد اس لیے کیا جائے گا کہ انھوں نے اپنے ڈراموں میں بڑے ناموں کی بجائے لوک فنکاروں کو استعمال کیا اور ان گلیوں اور بازاروں کو ہی سٹیج بنایا جن کی کہانی وہ بیان کر رہے تھے۔ اس تجربہ کا آغاز آگرہ بازار سے ہوا جو اٹھارویں صدی کے شاعر نذیر اکبر آبادی کی زندگی اور ان ک تخلیقات پر مبنی تھا۔ نذیر اکبر آبادی خود عام لوگوں کے بارے میں انھیں کی زبان میں لکھتے تھے۔ اس ڈرامے کے لیے حبیب تنویر نے روایتی انداز سے کنارہ کشی اختیار کرتے ہوئے دلی کے مقامی لوک فنکاروں اور 'سٹریٹ آرٹسٹس' کو استعمال کیا۔ اردو کے تھیٹر ڈرامے کے تنقیدی نظریہ دان اور نقاداحمد سہیل نے اپنے مضمون " تنویر حبیب کا ڈراما " آگرہ بازار میں لکھتے ہیں ، "آگرہ میں بازار پر افسردگی کا راج ہے اور کچھ نہیں بکتا۔ ایک کھیرا بیچنے والے کو لگتا ہے کہ اگر اسے اپنی مصنوعات کی خوبیوں کے بارے میں لکھی ہوئی نظم مل جائے تو یہ بہتر فروخت ہوگی۔ وہ کئی شاعروں سے رجوع کرتا ہے لیکن وہ اس کی درخواست کو ٹھکرا دیتے ہیں۔ آخر میں وہ شاعر نظیر کے پاس جاتا ہے جو اسے فوراً پابند کرتا ہے۔ وہ کھیرے کے بارے میں نظیر کا گانا گاتا ہے اور اس کے پروڈکٹ کے لیے گاہک جمع ہوتے ہیں۔ دوسرے دکان دار - لڈو والا، تربوز والا، وغیرہ - اس کی پیروی کرتے ہیں اور جلد ہی پورا بازار نظیر اکبر آبادی کے گانوں سے گونجنے لگتا ہے۔اس مرکزی پلاٹ کے ارد گرد ایک نوجوان آوارہ کی کہانی بنی ہے جو ایک ویگن کا پیچھا کرتا ہے اور اپنے حریف ایک پولیس انسپکٹر کے ہاتھوں انجام کو پہنچتا ہے، جسے وہ محبت کے اس کھیل میں پہلے شرمندہ کر چکا ہے۔ ٹی اے، ممبئی کے سرگرم رکن ہونے کے علاوہ، وہ ایڈیٹر اور ڈراما نقاد بھی رہ چکے ہیں۔ ان کی کچھ اہم پروڈکشن جن میں آگرہ بازار، مٹی کی گاڑی، چرنداس چور، جن لاہور نہیں دیکھا، راجکت اور بہت کچھ شامل ہے"

 بامقصد تھیٹر 

اس کے بعد انھوں نے تین سال برطانیہ کی رائل اکیڈمی آف ڈرامیٹک آرٹس میں تربیت حاصل کی اور یورپ میں مختلف ہدایت کاروں کے کام کا مطالعہ کیا۔ وہ سب سے زیادہ متاثر جرمن تمثیل نگار ربٹولٹ براخت کے کام سے ہوئے۔ ہندوستان لوٹنے پر تنویر اس نتیجے پر پہنچ چکے تھے کہ جب تک اپنی ثقافتی روایات کا بھرپور استعمال نہ کیا جائے، سماجی اعتبار سے بامقصد اور فنی اعتبار سے دلچسپ تھئیٹر ممکن نہیں ہے۔ یہیں سے اس سفر کا آغاز ہوا جو آگے چل کر ان کے منفرد اور انقلابی انداز ہدایت کاری کی پہچان بن گیا۔

 مقامی زبان 

لیکن ان کے ہدایت کاری کے سفر میں سب سے اہم موڑ انیس سو ستر کے بعد آیا جب انھوں نے آگرہ بازار کو ایک نئے انداز میں پیش کرتے ہوئے اپنی کمپنی، نیا تھئیٹر کے فنکاروں کو، جن میں سے زیادہ تر کا تعلق چھتیس گڑھ سے تھا، اپنی مقامی زبان میں مکالمات ادا کرنے کی آزادی دی۔ چرنداس چور حبیب تنویر کا سب سے مقبول ڈراما ثابت ہوا جو تقریباً تین دہائیوں تک ہندوستان اور یورپ میں سٹیج کیا گیا۔
انتقال
8 جون 2009 بروز پیر بھوپال میں ان کا انتقال ہو گیا۔

 حوالہ جات 

زمرہ:1923ء کی پیدائشیں
زمرہ:2009ء کی وفیات
زمرہ:اردو ڈراما نگار
زمرہ:بیسویں صدی کے بھارتی مرد اداکار
زمرہ:بیسویں صدی کے بھارتی ڈراما نگار اور ڈراما نویس
زمرہ:بھارتی تھیٹر ہدایت کار
زمرہ:بھارتی فلمی اداکار
زمرہ:بھارتی مرد اسٹیج اداکار
زمرہ:بھارتی مرد فلمی اداکار
زمرہ:بھارتی مرد ڈراما نگار اور ڈراما نویس
زمرہ:بھارتی مسلم شخصیات
زمرہ:پدم بھوشن وصول کنندگان
زمرہ:پدم شری وصول کنندگان
زمرہ:جامعہ علی گڑھ کے فضلا
زمرہ:چھتیس گڑھ کی شخصیات
زمرہ:چھتیس گڑھ کے مرد اداکار
زمرہ:چھتیس گڑھ کے مصنفین
زمرہ:رائل اکیڈمی آف ڈرامیٹک آرٹ کے فضلا
زمرہ:رائے پور، چھتیس گڑھ کی شخصیات
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:علوم و فنون میں پدما بھوشن اعزاز وصول کردہ شخصیات
زمرہ:فنون میں پدم شری وصول کنندگان
زمرہ:ڈراما نگار
زمرہ:ہندی سنیما کے مرد اداکار
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندی تھیٹر
زمرہ:چھتیس گڑھ کے شعرا